લાલ બેગ કોડ વર્ડ વાપરતા જ તેમના સમર્થકો હંગામો કરે અને તેનો લાભ લઇને તે ત્યાંથી ભાગી શકે તેવી તૈયારી કરવામાં આવી હતી. આ વાત ખુદ પત્રકારો સાથે વાતચીત કરતા આઇજી કે કે રાવે કહી હતી. તેમણે આ લાલ બેગ સિરસાથી મંગાવ્યો હતો. તેમ કહીને કે તેમના કપડા અને જરૂરી સામાન આ બેગમાં છે. જેવી જ તેમની ગાડી માંથી આ લાલ બેગ નીકળી, બે ત્રણ કિલોમીટર દૂરથી આંસુ ગેસના ગોળા છૂટવાનો અવાજ આવવા લાગ્યો. આઇજી દાવો કર્યો છે આ ઘટના પછી તેમને સમજાયું કે આ એક કોર્ડ વર્ડ હોઇ શકે છે. એટલું જ નહીં તેમની કહેવાતી પુત્રી હનીપ્રીત પણ પંચકુલામાં કેસ પત્યા પછી લાંબા સમય સુધી ત્યાં ઊભી રહી જ્યાં તેને ઊભા રહેવાની પરવાનગી નહતી.